กอ.รมน. แจงผลประชุม นขต.ทบ.วาระพิเศษ ครั้งที่ 9/2558
กอ.รมน. แจงผลประชุม นขต.ทบ.วาระพิเศษ ครั้งที่ 9/2558,โฆษก กอ.รมน. เผย กอ.รมน.ตรวจพบเว็บหมิ่นสถาบันอื้อ 143 เว็บ แจ้งไอซีทีดำเนินการปิดกั้น-ชี้แจงข้อเท็จจริงบิดทำลายสถาบัน 3 แสนกว่าครั้ง พร้อมจัดการบูรณาการฐานข้อมูลด้านข่าว-ส่งกำลังพลสนับสนุนแก้ปัญหาจชต. ด้าน บิ๊กโด่ง ย้ำให้ทุกหน่วยมุ่งมั่น-พัฒนาให้ก้าวหน้ายิ่งขึ้นทุกด้าน,เมื่อวันที่ 7 ก.ย.58 พ.อ.บรรพต พูลเพียร โฆษก กอ.รมน. เปิดเผยผลการประชุมชี้แจงและสั่งการของ ผบ.ทบ. ต่อ ผบ.นขต.ทบ. ครั้งที่ 9/2558 (วาระพิเศษ) โดยมี พล.อ.อุดมเดช สีตบุตร ผบ.ทบ.ในฐานะ รอง ผอ.รมน. เป็นประธาน ในส่วนที่เกี่ยวข้องกับ กอ.รมน. มีสาระสำคัญสมควรประชาสัมพันธ์ให้ทราบดังนี้,ในด้านของการพิทักษ์และเทิดทูนสถาบันพระมหากษัตริย์ ได้ตรวจพบเว็บไซต์ที่เข้าข่ายหมิ่นสถาบันฯ 143 เว็บไซต์ รวม 5,268 URL รายงานให้กระทรวงเทคโนโลยีสารสนเทศและการสื่อสารปิดกั้นได้ 3,426 URL และชี้แจงข้อเท็จจริงต่อประเด็นข่าวสารที่บิดเบือนและบ่อนทำลายสถาบันฯ 349,554 ครั้ง โดยในห้วงปีงบประมาณ 2558 ได้พัฒนาระบบข่าวกรองภูมิสารสนเทศสนับสนุนการแก้ไขปัญหาจังหวัดชายแดนภาคใต้ (จชต.) ประกอบด้วย การพัฒนาโปรแกรมประยุกต์สำหรับแสดงภาพแผนที่สถานการณ์ในพื้นที่ จชต. การปรับปรุงฐานข้อมูลแผนที่เชิงเลข ภาพถ่ายดาวเทียม ภาพถ่ายทางอากาศ และข้อมูลข่าวกรองภูมิสารสนเทศในพื้นที่ จชต. ซึ่งปัจจุบันมีการปรับปรุงฐานข้อมูลฯ เพื่อให้มีความทันสมัยเสร็จสมบูรณ์ครอบคลุมพื้นที่ จชต. รวมทั้งการบูรณาการฐานข้อมูลด้านการข่าว ร่วมกับหน่วยในพื้นที่ จชต. ทำให้สามารถรับข้อมูลการบันทึกการเกิดเหตุความรุนแรงในพื้นที่ จชต.ได้ โดยแสดงผลเป็นภาพสถานการณ์ สำหรับการจัดกำลังพลสนับสนุนการแก้ไขปัญหาจังหวัดชายแดนภาคใต้ ประจำปี 2559 นั้น ผบ.ทบ. ได้กรุณาอนุมัติกรอบการจัดกำลังไว้แล้ว,     ,ทั้งนี้ ผบ.ทบ.ได้สรุปสั่งการเพิ่มเติมให้ทุกหน่วยมุ่งมั่นทำงาน ให้บังเกิดผลสัมฤทธิ์อย่างเป็นรูปธรรม แม้ว่าจะยังคงมีงานใดไม่บรรลุผลสมบูรณ์ 100 เปอร์เซ็น แต่ต้องหมั่นปรับปรุงพัฒนาให้ก้าวหน้ายิ่งขึ้นไปทุกด้าน ท้ายนี้ขอขอบคุณเพื่อนร่วมงานและขอให้กำลังใจทุกคน ที่ตั้งใจร่วมมือกันปฏิบัติงานด้วยดีเสมอมา
โฆษก กอ.รมน. เผย กอ.รมน.ตรวจพบเว็บหมิ่นสถาบันอื้อ 143 เว็บ แจ้งไอซีทีดำเนินการปิดกั้น-ชี้แจงข้อเท็จจริงบิดทำลายสถาบัน 3 แสนกว่าครั้ง 
ผลการประชุม กอ.รมน.ครั้งที่ 9/2558,พ.อ.บรรพต พูลเพียร,โฆษก กอ.รมน.,พล.อ.อุดมเดช สีตบุตร,บิ๊กโด่ง,ผบ.ทบ.,ข่าว,ไทยรัฐออนไลน์,ข่าวการเมือง,กอ.รมน.